道光十一年六月初九，帝降誕於圓明園澄靜齋。三十年，宣宗崩，帝奉遺詔立。時廣西人洪秀全作亂於金田，自號天王，奉上帝耶和華為天父、基督耶穌為天兄。秋，破永安州。帝遣兵伐之，秀全克岳州。三年，武昌淪陷，巡撫常大淳自害。復克江寧，陣斬兩江總督陸建瀛。秀全遂據江寧，改為天京，建國號曰太平天國。